Nuwe fietsryreëls in Wes-KaapDeelnemers aan die Argus-fietsrywedren in Kaapstad Motoriste in die Wes-Kaap moet van vandag af seker maak dat daar ten minste een meter tussen ŉ fiets en die motor is indien hulle fietsryers wil verbysteek, berig EWN. Kragtens die nuwe wet moet fietsryers ook hul gedrag aanpas en word hulle nie toegelaat om langs mekaar te ry nie. Fietsryers mag ook nie met oorfone rondry nie. “Alhoewel ons die nuwe maatreëls verwelkom, is een meter tussen motors en fietse nog nie genoeg nie,” het Steven Hayward, woordvoerder van die Pedal Power Association (PPA), aan EWN gesê. “ŉ Afstand van 1.5m is die internasionale praktyk en ons glo dat dít ŉ veilige afstand sal wees, omdat daar wetenskaplike bewyse hiervoor bestaan.”